### Metsä-ELITE:n kokous 5/2014

# **Aika:** 1.10.2014 klo 9.00–15.15

**Paikka:** MMM, Hallituskatu 3, Apaja

**Osallistujat:** Katja Matveinen-Huju (MMM, pj), Saara Lilja-Rothsten (Tapio, siht.), Arto Kammonen (MH), Erkki Eteläaho (METO), Markus Nissinen (MO-liitto Länsi-Suomi), Rauli Perkiö (MH), Pekka Punttila (SYKE), Kimmo Syrjänen (SYKE), Seija Tiitinen-Salmela (SMK), Tiina Tonteri (Metla), Henrik Lindberg (HAMK), Risto Sulkava (SLL), Kaisa Junninen (MH, siht.), Lauri Kajander (Luonto-Liitto)

**Poissa:** Virpi Sahi (SLL), Inka Musta (Metry), Maarit Loiskekoski (YM), Kari T. Korhonen (Metla)

**Muistio**

1. **Puheenjohtaja avasi kokouksen ja asialista hyväksyttiin.**
2. **Edellisen kokouksen muistion muotoiluista keskusteltiin ja päätettiin, että ajan säästämiseksi työryhmäläiset voivat lähettää yksityiskohtaisia täsmennyksiä pöytäkirjan sisältöön. Kommentit lähetetään kaikille työryhmäläisille. Korjaukset hyväksytetään ryhmällä sähköpostitse.**
3. **Elinympäristöjako ja toimenpiteet Metsä-ELITE -taulukossa**

Käytiin läpi ELITE-Excelin välilehtiä ja korjattiin niille täytettyjä tietoja. Korjausten perustelut on kirjattu taulukon kommenttikenttiin; alla kuitenkin joitakin keskeisiä poimintoja:

**Askel 1**. Heikentyneen metsän määritelmänä ikäraja 100 v ei toimi kuin korkeintaan lehdoissa => CT- p.o. >140 v.; Järeän puun läpimittarajasta keskusteltiin mutta raja pidettiin ennallaan (40 cm)

**Askel 2.** Rakennepiirteiden kuvailuun toivotaan tarkennuksia työryhmäläisiltä

**Askel 4.** Kuolleen puuston merkitys vaihdettiin 0,3 =>0,6, myös muita arvoja tarkistettiin; perustelut on kirjattu Excelin kommenttikenttään; kirjattiin puuttuvat järeän puun merkityksen perustelut (tekijä sisältää myös vanhat metsät)

**Askel 6**.

LEHDOT

Lehtojen ominaispiirteet huomioiva metsänkasvatus ei sisällä aktiivisia toimia, vaan normaalin metsänhoidon toimenpiteet ”tehdään hieman toisin” tavoitteena on puuntuotanto (eli kuluna vain lisääntynyt työaika ja menetys puuston arvossa), kun taas lehtojen luonnonhoidossa tavoitteena on monimuotoinen lehto, jota ylläpidetään aktiivisin toimenpitein. Yhdistetään talousmetsien ja suojelualueiden lehtojen luonnonhoito yhdeksi toimenpiteeksi, josta tulee kertakustannus (900 €/ha) kerran 20 vuodessa.

Säästöpuita jätetään nykyisin 4 m3/ha; jos jätetään 6 m3/ha enemmän, lisäkustannus 200 €/ha (per kiertoaika).

Arvokkaan luontokohteen säästäminen (sis. ML- ja LsL-kohteet, määräaikaiset ympäristötukikohteet) kustannus 400 €/ha/v.

OMT-VT

Harjumetsien hoito kattaa useita työlajeja, peruskunnostuksen kustannus + toistuvat ylläpitokustannukset (45 €/ha/v). Toimenpide on sama suojelualueilla ja talousmetsissä => yhdistetään yhdeksi toimenpiteeksi ”Harjujen paahdeympäristöjen hoito”.

Eri-ikäisrakenteinen metsänkasvatus ei vaikuta positiivisesti tarkasteltaviin tekijöihin (järeät puut, lahopuu, lehtipuu), joten sen sisällyttäminen ELITE-exceliin erillisenä toimenpiteenä ei ole tarpeen.

Arvokkaiden luontokohteiden säästäminen 25 % edullisempaa kuin lehdoissa => 300 €/ha

CT-

Toimenpiteitä yhdisteltiin kuten OMT-VT

”Monimuotoisen metsän rakennepiirteitä säästävä ja lisäävä metsänkäsittely” ei sisällä lehtipuustoa tässä elinympäristössä, sisältää vain ”kuolleen puuston säästämisen”.

”Vaihettumisvyöhykkeiden luonnonhoito” jätetään pois ELITE-excelistä.

1. **Toimenpiteen vaikutuksen suuruuden arvioiminen**

Katja, Saara ja Kaisa arvioivat vaikutuksen suuruuksia ja käyttävät muita asiantuntijoita apuna. Vaikutusten suuruudet ja ekosysteemipalvelut käsitellään seuraavassa kokouksessa.

1. **METELI-mallin esitteleminen**

Kaisa Junninen esitteli METELI-taulukon, joka on yksinkertaistus siitä mikä ELITE-työssä on tärkeintä. METELIssä ei arvioida lähtötilaa eikä heikentynyttä pinta-alaa. Taulukoon kootaan toimenpiteet, niiden kustannukset, pinta-alat joilla kyseistä toimenpidettä voidaan potentiaalisesti tehdä, sekä heikentyneet tekijät (ml. heikentyneet luontotyypit). Toimenpiteelle merkitään ne tekijät, joihin sillä voidaan vaikuttaa (esim. 1= edistää vähän luontotyypin tilaa, 3= edistää paljon). Taulukossa käsitellään talous- ja suojelumetsät erikseen sekä talousmetsissä maanomistajaryhmät erikseen. Loppuun voidaan lisätä sarakkeita ekosysteemipalveluille, työllisyysvaikutuksille jne.

METELI-taulukkoa pidettiin helposti ymmärrettävänä. Se on ELITE-taulukkoa joustavampi, ja siihen voidaan listata paljon enemmän tarkasteltavia tekijöitä – myös pienialaisia heikentyneitä luontotyyppejä – ja toimenpiteitä kuin ELITE-taulukkoon. METELIllä saatua priorisointitulosta voidaan verrata ELITE-tulokseen. Ryhmätöiden (ks. seuraava kohta) jälkeen päätettiin lisätä METELIn heikentyneisiin tekijöihin metsien kytkeytyneisyys/pirstoutuminen sekä vesien tila.

1. **Työpaja: Uudet innovatiiviset keinot heikentyneiden elinympäristöjen tilan parantamiseksi**

Pohdittiin kolmessa pienryhmässä uusia keinoja heikentyneiden elinympäristöjen tilan parantamiseksi. Pitkä lista työstetään METELI-taulukkoon sopivaksi ja tarkistetaan, voisiko joitakin toimenpiteitä viedä myös ELITE-taulukkoon.

1. **Seuraavat kokoukset pidetään 22.10.2014 (klo 9:15) ja 27.11.2014.**
2. **Puheenjohtaja päätti kokouksen klo 15:15.**